Villaveien skole

Villaveien skole, eller Villaveien barneskole og lokalt ofte kalt «Gulskola» eller «Slottet», er et skolebygg i Villaveien 60 på Frydenlund i Narvik i Nordland. Bygningen ble tegnet av arkitekten Lars Solberg, og den sto ferdig høsten 1913 som en ny folkeskole. I bygget var det også tannklinikk og det ble etterhvert åpnet folkebad i kjelleren. Skolebygget er en tre-etasjers murbygning med et bruksareal på to tusen kvadratmeter og med et uteareal på ti dekar, som deles av Tårnveien skole.

I desember 2008 ble det vedtatt å slå sammen Villaveien og Tårnveien barneskoler,<ref>Fremover 11. desember 2008, Småskoler berget. Besøkt 6. juli 2014.</ref> og skolene gikk under navnet Tårnveien/Villaveien barneskole'' frem til det i 2010 ble en navneendring til Frydenlund skole. I november 2012 ble Villaveien skole vedtatt nedlagt.

Referanser

Barneskoler i Narvik
1913 i Norge
Utdanningsinstitusjoner etablert i 1913
Utdanningsinstitusjoner nedlagt i 2013